Wes Montgomery

John Leslie Montgomery (6. mart 1923 - 15. jun 1968), poznatiji kao Wes Montgomery bio je američki Jazz gitarista. 

Rođen je u Indianapolis kao jedno od petoro dece. Odrastao je u Columbusu gde se preselio posle razvoda njegovih roditelja. Uslovi u kojima su živeli nisu mu omogućili da se školuje i stekne nekakvo muzičko obrazovanje. 1953. godine, njegov brat Monk kupio mu malu gitaru sa četiri žice za koju Wes nije bio naročito vezan i nikad je nije smatrao značajnom za svoju karijeru.

Tehnika 

Sa 19 godina čuvši Charlie Christiana i njegov “Solo Flight”, oduševljen, odlučuje da se ozbiljno posveti gitari i za 350$ kupuje sebi gitaru i pojačalo. Skidajuci snimke Charlie Christian-a počinje svoje prve korake kao gitarista. Samim tim što je bio samouk razvio je jedan u potpunosti nov pristup gitari, koji je danas usvojen kao standard u jazz sviranju gitare. Nikad nije koristio trzalicu već je žice okidao unutrasnjim delom palca, okidajuci žice samo nadole ukoliko bi svirao melodijsku liniju na pojedinačnim žicama a koristeći pokrete gore dole palcem ako bi svirao akorde. Ovako proizveden topao i pun ton postaće Wes-ov “trademark”. 
Kao još jedno od obeležja Wesovog sviranja je i korišćenje oktava. Wes bi svirao čitave melodijske linije ili čak solo deonice koristeći dva ista tona odvojena za celu oktavu odsvirana u unisound-u.

Oprema 

Nikad nije bio naročito zahtevan što se njegovih gitara tiče, uglavnom je koristio standardne Gibson gitare, najčešće L-5CES model. Pred kraj svoje karijere Gibson je napravio dve gitare za Wesa, razlikovale su se samo po broju magneta jer umesto dva imale su jedan magnet koji je bio postavljen naopačke. 
Što se pojačala tiče nikad nije našao pojačalo koje mu je bilo po volji.

Karijera 

1948. dobio je ponudu od Lionel Hampton-a da se pridruži njegovom bendu u kojem je proveo dve godine. Narednih sedam godina provešće svirajući u Indianopolisu svirajući da bi izdržavao svoju sedmočlanu porodicu. Povremeno je svirao i snimao sa svojom braćom Monkom i Boddy-em. U septembru 1959. jednoj Wes-ovoj svirci prisustvuje poznati saksofonist Cannonball Adderley koji ga oduševljen povezuje sa Riverside Records izdavačkom kućom sa kojom i potpisuje ugovor.

Slede mnoga izdanja od kojih jedno od najpoznatijih 1960. "The Incredible Jazz Guitar of Wes Montgomery." obezbeđuje mu zasluženo mesto medju jazz velikanima. Kao posledica slede snimanja sa velikanima poput George Shearing, Ron Carter, Philly Joe Jones, Wynton Kelly! 1961. dobija poziv od John Coltrane-a sa kojim nastupa na Monterey Jazz Festival-u. Coltrane poziva Wes-a da mu se pridruži na turneji ali ga Wes na žalost odbija, smatrajući se nedostojnim tog poziva. 

1961. se vraća u Indianopolis svojoj ženi i deci. 1962. u gradu je boravio bend Miles Davis-a sa kojima nastaje drugo remek delo “Full House” snimljeno live u Tsubo Coffee House u Berkeley-u.

Sledi po mnogim kritikama lošiji deo Wes-ove karijere, albumom “Fusion” snimljen u pratnji gudačkog orkestra, načinio je mnoge značajne promene u svojim izdanjima. Njegovo loše materijalno stanje i porodica koju je uvek postavljao na prvo mesto primorali su ga da potpiše za Verve Records za koje će snimati komercijalni albumi koji po mišljenju nekih kritičara prelaze u granice ambijentalne muzike.

Priznanja 

Dobitnik je mnogih nagrada i više puta nominovan za najboljeg gitaristu od strane prestižnog Downbeat Critic’s-a. Ostavio je veliki uticaj na jazz današnjice, i ubraja se među najuticajnije gitariste današnjice. 

Umro je od srčanog udara u naručju svoje žene 15. juna 1968. godine u svojoj kući u Indianopolisu.

Diskografija 

 THE MONTGOMERY BROTHERS PLUS FIVE OTHERS – 1957
 THE MONTGOMERY BROTHERS – 1958
 MONTGOMERYLAND – 1959
 A GOOD GIT-TOGETHER (Jon Hendricks) – 1959
 THE WES MONTGOMERY TRIO – 1959
 THE INCREDIBLE JAZZ GUITAR OF WES MONTGOMERY – 1960
 WORK SONG (Nat Adderley) – 1960
 WEST COAST BLUES (Harold Land) – 1960
 CANNONBALL ADDERLEY AND THE POLLWINNERS – 1960
 MOVIN' ALONG – 1960
 THE MONTGOMERY BROTHERS – 1960
 GROOVEYARD (Montgomery Brothers) – 1961
 SO MUCH GUITAR – 1961
 LOVE WALKED IN – 1961
 THE MONTGOMERY BROTHERS IN CANADA – 1961
 BAGS MEETS WES – 1961
 FULL HOUSE – 1962]]
 FUSION/WES MONTGOMERY WITH STRINGS – 1963
 BOSS GUITAR – 1963
 GUITAR ON THE GO – 1963
 PORTRAIT OF WES – 1963
 MOVIN' WES – 1964
 BUMPIN' – 1965
 SMOKIN' AT THE HALF-NOTE – 1965
 WILLOW WEEP FOR ME – 1965
 GOIN' OUT OF MY HEAD – 1965
 TEQUILA – 1966
 CALIFORNIA DREAMING – 1966
 THE DYNAMIC DUO – 1966
 FURTHER ADVENTURES OF JIMMY AND WES – 1966
 A DAY IN THE LIFE – 1967
 DOWN HERE ON THE GROUND – 1967
 ROAD SONG – 1968

Američki jazz muzičari
Američki džez-kompozitori
Američki gitaristi
Dobitnici i dobitnice Grammy Award